32001D0007
L 002/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 декември 2000 година
за изменение на приложение I, глава 14 към Директива 92/118/ЕИО на Съвета за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО
(нотифицирано под номер С(2000) 3866)
(текст от значение за ЕИП)
(2001/7/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/118/ЕИО на Съвета за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО (1), последно изменена с Директива 1999/724/ЕО (2), и по-специално член 15 от нея,
като има предвид че:
(1)
Съществуват лингвистични различия, произтичащи от превода, между немския текст и версиите на останалите езици относно трансграничната търговия с непреработена тор, които следва да бъдат решени, и че е уместно да се въведе по-добър контрол върху подобно движение от гледна точка на риска от поява на заболявания.
(2)
Необходимо е да се отчита при подобно трансгранично движение здравната ситуация в държавите-членки.
(3)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
В приложение I, глава 14, част I.А към Директива 92/118/ЕИО на Съвета, точка 1, буква а) се заменя със следното:
„1.
а)
Търговията с непреработена тор от видове, различни от домашни птици или коне „Еквиде“, се забранява, освен в случаите на тор:
от област или от стопанство, които не са обект на забрана в резултат на сериозна болест, която може да се предава,
и
е предназначена за разхвърляне, но под контрола на компетентните власти, по терени, които са част или принадлежат на същото стопанство, независимо дали са отделени или не, намиращи се от двете страни на границата между държави-членки и в рамките на едно разстояние от приблизително 20 километра. Собственикът на стопанството следва да води записи за трансграничното движение на торове, за да може стопанството да получи одобрение. Компетентните органи водят регистър на одобрените стопанства.“
Член 2
Настоящото решение се прилага от 1 януари 2001 година.
Член 3
Адресати на настоящото решение са държавите-членки.
Съставено в Брюксел на 19 декември 2000 година.